Document ID: 32008D0350

KOMISSION PÄÄTÖS,
tehty 3 päivänä huhtikuuta 2008,
neuvoston direktiivin 91/689/ETY 3 artiklan nojalla vaarallisia jätteitä hyödyntävien laitosten ja yritysten toimilupapoikkeuksia koskevista Englannin, Walesin, Pohjois-Irlannin ja Skotlannin säännöksistä
(tiedoksiannettu numerolla K(2008) 1212)
(Ainoastaan englanninkielinen teksti on todistusvoimainen)
(ETA:n kannalta merkityksellinen teksti)
(2008/350/EY)
EUROOPAN YHTEISÖJEN KOMISSIO, joka
ottaa huomioon vaarallisista jätteistä 12 päivänä joulukuuta 1991 annetun neuvoston direktiivin 91/689/ETY (1) ja erityisesti sen 3 artiklan 4 kohdan,
sekä katsoo seuraavaa:
1. ILMOITETUT KANSALLISET SÄÄNNÖKSET
(1)
Yhdistynyt kuningaskunta lähetti 13 päivänä syyskuuta 2005, 18 päivänä tammikuuta 2006, 3 ja 4 päivänä elokuuta 2006 ja 6 päivänä joulukuuta 2006 päivätyillä ilmoituksilla komissiolle muutosehdotukset, jotka koskevat vaarallisiin jätteisiin liittyviä voimassa olevia poikkeuksia sellaisista jätehuollon toimiluvista Englannissa, Walesissa ja Skotlannissa, jotka on vahvistettu jätehuollon toimiluvista annettujen vuoden 1994 hallinnollisten määräysten (Statutory Instrument (SI) N:o 1056/1994, sellaisena kuin se on muutettuna) luettelossa 3 (toiminnot, joille on myönnetty poikkeus jätehuollon toimilupavaatimuksen osalta).
(2)
Yhdistynyt kuningaskunta ilmoitti ainoastaan jätehuollon toimilupapoikkeuksia koskevan vuoden 2006 määräysluonnoksen (muutos ja siihen liittyvät säännökset) (Englanti ja Wales) 17 pykālān 1 momentin, 18 pykālān 1 momentin, 38 pykālān, 39 pykālān 1 ja 2 momentin, 43 pykālān, 45 pykālān 1 ja 2 momentin, 47A pykālān 2 momentin ja 48A pykālān 2 momentin, jotka koskevat vaarallisia jätteitä. Pohjois-Irlannin osalta ilmoitettiin jätehuollon toimiluvista annettujen vuoden 2003 määräysten (Pohjois-Irlanti) luettelossa 2 (jätehuollon toimilupavaatimuksia koskevat poikkeukset) olevan luettelon A liitteen A 49-51 pykālā. Sen sijaan Skotlanti ilmoitti toimilupapoikkeukset, jotka koskevat sekä vaarallisia että vaarattomia jätteitä (jätehuollon toimilupamuutoksia koskevan vuoden 2006 määräysluonnoksen (Skotlanti) 3 a ii pykālā, 3 c pykālā, 6 pykālān 1 ja 2 momentti, 17 pykālān 1 momentti, 18 pykālān 2 a ja b momentti, 28 pykālā, 36 pykālān 1-3 momentti, 38 pykālā, 39 pykālān 1 ja 2 momentti, 43 pykālān 1-3 momentti, 45 pykālān 1 ja 2 momentti, 47 pykālān 2 momentti ja 48 pykālān 2 momentti).
2. ARVIOINTI
(3)
Direktiivin 91/689/ETY 3 artiklan 2 kohdan noudattamisen osalta vaarallisia jätteitä koskevat ilmoitetut poikkeukset Englannissa, Walesissa, Pohjois-Irlannissa ja Skotlannissa täyttävät kyseisen direktiivin vaatimukset. Ilmoitetuissa luonnoksissa luetellaan vaarallisten jätteiden lajit ja enimmäismäärät sekä kuvataan varastointitoimenpiteiden suorittamista koskevat lisävaatimukset. Jätteet on luokiteltu asianmukaisesti jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/404/EY korvaamisesta 3 päivänä toukokuuta 2000 tehdyn komission päätöksen 2000/532/EY (2) perusteella.
(4)
Ilmoitettujen luonnosten 38 pykälä, joka kattaa sellaisen jätteen varastoinnin, joka testataan jätteen luokittelemiseksi ja sen oikealla tavalla suoritettavan käsittelyn varmistamiseksi, ei sisällä asianmukaista viittausta päätöksen 2000/532/EY mukaisesti. Komissio on kuitenkin hyväksynyt kyseisen poikkeuksen, koska jätteiden testaus ja analysointi on välttämätöntä joidenkin jätteiden ominaisuuksien, mukaan luettuna jätteiden vaarallisuus tai vaarattomuus, varmistamiseksi. Näin ollen se oikea nimike, johon jokin jäte kuuluu, voidaan määritellä vasta testauksen jälkeen, jolloin jätteen käsittely voidaan suorittaa asianmukaisesti. Poikkeus ei koske jätteiden käsittelyä, jota säännellään erillisellä jäteluvalla.
(5)
Komissio katsoo ilmoitettujen poikkeusten osalta, että jätteiden vaarallisten ainesosien pitoisuuksia koskevien rajoitusten ja päästöraja-arvojen asettaminen olisi kohtuutonta. Komissio katsoo, että niiden jätteiden huolto, joiden osalta poikkeus on myönnetty, on varmistettu tyydyttävällä tavalla direktiivin 91/689/ETY 1 artiklan 1 kohdan nojalla, silloin kun kyseisen direktiivin 3 artiklan 2 ja 3 kohdan muut vaatimukset täyttyvät.
(6)
Kun on kyse direktiivin 91/689/ETY 3 artiklan 2 kohdassa asetetusta vaatimuksesta, jonka mukaan jätelajien tai -määrien ja hyödyntämismenetelmien osalta on noudatettava jätteistä 5 päivänä huhtikuuta 2006 annetun Euroopan parlamentin ja neuvoston direktiivin 2006/12/EY 4 artiklaa (3), hallinnollisten määräysten N:o 1056/1994 luettelossa 4 olevan 4 pykālān 1 momentin a kohdassa on toistettu direktiivin 2006/12/EY 4 artiklan vaatimukset. Näin ollen direktiivin 91/689/ETY 3 artiklan 2 kohdassa asetettu edellytys on täytetty.
(7)
Hallinnollisten määräysten N:o 1056/1994 18 pykālān 1 kohdassa säädetään, että laitos tai yritys syyllistyy rikokseen, jos se jatkaa toimilupavaatimuksesta vapautettua toimintaa, joka sisältää jätteen hyödyntämisen tai siitä huolehtimisen, jollei se ole rekisteröitynyt asianomaiselle rekisteriviranomaiselle. Näin ollen direktiivin 91/689/ETY 3 artiklan 3 kohdassa esitetty rekisteröintivaatimus on täytetty kyseisellä säännöksellä.
(8)
Komissio on kuullut jäsenvaltioita siitä, täyttävätkö ilmoitetut poikkeukset direktiivin 91/689/ETY 3 artiklan edellytykset. Kuulemisvaiheessa yksikään jäsenvaltio ei vastustanut ehdotettujen sääntöjen hyväksymistä.
3. PÄÄTELMÄ
(9)
Kun otetaan huomioon jäsenvaltioiden kuuleminen ja komission päätelmät siitä, että ehdotetut säännöt ovat direktiivin 91/689/ETY 3 artiklassa vahvistettujen vaatimusten mukaisia, ehdotetut säännöt olisi hyväksyttävä lopullisesti.
(10)
Tämän päätöksen liitteessä esitetään tiivistelmä Yhdistyneen kuningaskunnan ilmoittamista säännöistä, jotka ovat yhdenmukaisia direktiivin 91/689/ETY 3 artiklan 2 ja 4 kohdassa vahvistettujen edellytysten kanssa kyseistä artiklaa sovellettaessa samanaikaisesti direktiivin 2006/12/EY 11 artiklan 1 kohdan b alakohdan kanssa. Tämä hyväksyminen koskee ainoastaan liitteessä tiivistelmänä esitettyjä säännöksiä, eikä sillä rajoiteta direktiiveihin 2006/12/EY ja 91/689/ETY tai muuhun yhteisön lainsäädäntöön sisältyvien säännösten soveltamista ilmoitettuihin määräyksiin.
(11)
Tässä päätöksessä säädetyt toimenpiteet ovat direktiivin 2006/12/EY 18 artiklalla perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhdistyneen kuningaskunnan ilmoittamat määräykset toimilupavaatimuspoikkeuksista, jotka koskevat vaarallisten jätteiden hyödyntämistä ja jotka on vahvistettu jätehuollon toimilupapoikkeuksia koskevassa vuoden 2006 määräysluonnoksessa (muutos ja siihen liittyvät säännökset) (Englanti ja Wales), sähkö- ja elektroniikkalaiteromua (jätehuollon toimilupien myöntäminen) koskevissa vuoden 2006 määräyksissä (Pohjois-Irlanti) ja jätehuollon toimilupamuutoksia koskevissa vuoden 2006 määräyksissä (Skotlanti) ja jotka on lueteltu tämän päätöksen liitteessä, ovat yhdenmukaisia direktiivin 91/689/ETY 3 artiklan 2 ja 4 kohdan kanssa.
2 artikla
Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 3 päivänä huhtikuuta 2008.

Labels: 18
20